OpenLLM-France/wikimedia huggingface dataset:
# Antonio Huerta Villabona

Antonio Huerta Villabona, conegut pel seu pseudònim D'Artagnan, (Sant Sebastià, 1899 – Ciutat de Mèxic, 17 d'abril de 1967) va ser un periodista i polític basc, un dels principals dirigents socialistes guipuscoans durant la II República Espanyola, membre de la Comissió Executiva i exiliat en Mèxic.

## Biografia

Membre de la Federació Gràfica de la UGT des de 1914, el 1920 delegat de la Federació Gràfica Espanyola. Va representar a l'Agrupació Socialista de Sant Sebastià al XIII Congrés del PSOE celebrat el 1932. L'abril de 1936 va ser escollit compromisari del PSOE per Guipúscoa per a l'elecció del nou president de la República Manuel Azaña.
Durant la guerra civil espanyola va ser vocal del Comitè Nacional del PSOE representant del País Basc i Navarra i nomenat el desembre de 1938 secretari general de la Sotssecretaria de Propaganda, com a successor de José Lino Vahamonde. Fou director successivament dels periòdics La Lucha de Clases de Bilbao, República de Santander, Avance de València i El Diluvio de Barcelona. El setembre de 1938 esdevingué vocal de la Comissió Executiva del PSOE.
Exiliat a Mèxic el maig de 1942, hi va treballar com a cronista esportiu utilitzant els pseudònims de «D'Artagnan» i «Directo». El 1946 a Juan Negrín i a 30 correligionaris més els va ser retirat el carnet. En aquest grup es trobava Antonio. El 24 d'octubre de 2009 va ser rehabilitat com a membre del Partit Socialista Obrer Espanyol.

## Referències

* ↑ «pàgina 2». La Vanguardia, dijous, 22 desembre 1938, pàg. 2.
* ↑ De la vida, el teatro y el cine: Mariano Moreno Mateo, mi tío bisabuelo vuelve a su partido
# Temriük

Temriük - Темрюк (rus) és una ciutat del krai de Krasnodar, a Rússia. Es troba a la península de Taman, a la vora dreta del riu Kuban, prop de la seva desembocadura a la mar d'Azov. És a 129 km a l'est de Krasnodar.
Pertanyen a aquesta ciutat els possiolki d'Oktiabrski, Orékhov Kut i Iujni Sklon.

## Història

Temriük està situada prop de l'emplaçament de l'antiga ciutat de Tmutarakan. Al llarg de la història aquest emplaçament ha estat disputat per diverses potències a causa de la seva posició de control sobre la desembocadura del riu Kuban. El 1237 els mongols hi fundaren la primera ciutat allà, després de conquerir la regió del Kuban.
El seu origen conegut es remunta al segle xiv, quan allà s'hi trobava la fortalesa tàtara anomenada Tumnev, que passà a mans genoveses en aquell segle. Fou coneguda amb el nom de Copa fins a la seva ocupació pel Kanat de Crimea el 1483.
Els russos, aliats amb un potentat local, Temriük de Kabarda, conqueriren la vila i hi construïren una nova fortalesa. Els tàtars de Crimea la recuperaren el 1570, i l'anomenaren Adis, ocupació que durà un segle. El segle xviii s'hi establiren els cosacs i l'stanitsa de Temriúkskaia es convertí en la ciutat de Temriük el 1860.
La ciutat fou ocupada per les tropes alemanyes el 24 d'agost del 1942 i fou alliberada per l'Exèrcit Roig el 27 de setembre del 1943.
# Ángeles Isac García

Ángeles Isac García (Torreblascopedro, 12 de febrer de 1962) és una política espanyola, diputada per Jaén al Congrés durant les XI i XII legislatures.

## Biografia

És Tècnic Especialista en Química i ha estat empresària dels sectors de tèxtil i decoració. És presidenta del Partit Popular de Linares, regidora (1995-1999) i portaveu del Grup Popular a l'Ajuntament de Linares. Entre 2008 i 2015 va ser diputada al Parlament d'Andalusia, durant la VIII i IX legislatura. Al desembre de 2015 va ser triada diputada per Jaén al Congrés dels Diputats i al febrer de 2017 va renunciar al seu escó per dedicar-se a preparar les eleccions municipals de 2019 a Linares. Va ser reemplaçada per María Torres Tejada.

## Referències

* ↑ Congreso de los Diputados. «Isac García, Ángeles». [Consulta: 27 setembre 2017].
* ↑ «María Torres sustituye a Ángeles Isac como diputada nacional del PP Arxivat 2017-02-11 a Wayback Machine.». , 10-02-2017 [Consulta: 27 setembre 2017].
# Bilhasés

Bilhasés (en francès Billezois) és un municipi francès, situat al departament de l'Alier i a la regió d'Alvèrnia-Roine-Alps. L'any 2007 tenia 370 habitants.

## Demografia
### Població

El 2007 la població de fet de Billezois era de 370 persones. Hi havia 136 famílies de les quals 31 eren unipersonals (8 homes vivint sols i 23 dones vivint soles), 35 parelles sense fills, 58 parelles amb fills i 12 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 163 habitatges, 138 eren l'habitatge principal de la família, 12 eren segones residències i 13 estaven desocupats. 162 eren cases i 1 era un apartament. Dels 138 habitatges principals, 116 estaven ocupats pels seus propietaris, 16 estaven llogats i ocupats pels llogaters i 6 estaven cedits a títol gratuït; 1 tenia una cambra, 1 en tenia dues, 28 en tenien tres, 50 en tenien quatre i 58 en tenien cinc o més. 101 habitatges disposaven pel capbaix d'una plaça de pàrquing. A 57 habitatges hi havia un automòbil i a 71 n'hi havia dos o més.

## Economia

El 2007 la població en edat de treballar era de 228 persones, 169 eren actives i 59 eren inactives. De les 169 persones actives 154 estaven ocupades (85 homes i 69 dones) i 16 estaven aturades (5 homes i 11 dones). De les 59 persones inactives 22 estaven jubilades, 21 estaven estudiant i 16 estaven classificades com a «altres inactius».

### Ingressos

El 2009 a Billezois hi havia 140 unitats fiscals que integraven 380 persones, la mediana anual d'ingressos fiscals per persona era de 14.445 €.

### Activitats econòmiques

Dels 10 establiments que hi havia el 2007, 2 eren d'empreses de construcció, 5 d'empreses de comerç i reparació d'automòbils, 1 d'una empresa d'hostatgeria i restauració i 2 d'entitats de l'administració pública.
Dels 3 establiments de servei als particulars que hi havia el 2009, 1 era un paleta, 1 lampisteria i 1 restaurant.
L'únic establiment comercial que hi havia el 2009 era una botiga de menys de 120 m².
L'any 2000 a Billezois hi havia 18 explotacions agrícoles que ocupaven un total de 864 hectàrees.

## Equipaments sanitaris i escolars

El 2009 hi havia una escola elemental.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Nombre d'équipements et de services dans le domaine du commerce en 2009
* ↑ Exploitations agricoles
* Résumé statistique Fitxa resum de dades estadístiques de Billezois a l'INSEE.
* Évolution et structure de la population Fitxa amb el detall de dades de Billezois a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Serra de Galdent

La serra de Galdent és una cadena de muntanyes del massís de Randa que està situada entre els termes municipals de Llucmajor i d'Algaida. Els accidents més destacats són el puig de Galdent o puig de Son Roig al ponent, el puig d'en Claret situat al centre i el puig de ses Bruixes al llevant.
La serra pren el nom de la possessió llucmajorera de Galdent. Altres possessions de la contrada són Son Santet, Son Saleta, can Rectoria, Son Seguí, Son Roig, Son Miquel Joan i cas Forner.
Hi ha diverses coves als dos vessants de la muntanya. A la part d'Algaida hom hi troba la cova Negra. A la banda llucmajorera hi ha diverses cavitats, algunes foren usades per bandolers com en Durí, actualment s'hi ha instal·lat un restaurant. També va existir una explotació de pedreres de marès iniciada a l'edat mitjana i els recursos extrets s'aprofitaren per construir edificis religiosos i civils.

## Referències

* VALERO MARTÍ, Gaspar (1997)."La Serra de Galdent. Desde Algaida hasta Lluchmajor por Son Roig y Galdent". Caminos y paisajes III. Itinerarios culturales por la isla de Mallorca. Palma. Diario de Mallorca i José J. de Olañeta. Editor.
# Serè d'Antinòupolis

Serè d'Antinòupolis (grec antic: Σερῆνος) (Antinòupolis, valor desconegut - valor desconegut) (en (llatí): Serenus Antinoensis) va ser un matemàtic grec del segle IV dC.
Res es coneix de la seva vida. El seu lloc de naixement ha estat qüestionat, ja que alguns estudiosos consideren que és nascut a Antissa, a l'illa de Lesbos, cosa molt improbable, ja que la ciutat va ser destruïda pels romans l'any 168 dC. També és insegura la seva datació, encara que tots els indicis permeten dir que fou posterior a Pappos d'Alexandria i anterior a Hipàcia d'Alexandria.
Es conserven dues obres seves, que van ser traduïdes al llatí a finals del segle xvi per Federico Commandino: Sobre les seccions d'un cilindre i Sobre les seccions d'un con.
També se sap que va escriure un comentari de les Cóniques d'Apol·loni de Perga, que avui està perdut.

## Referències

* ↑ Tannery, 1883, p. 237.
* ↑ Decorps-Foulquier, 1992, p. 51-52.
* ↑ Tannery, 1883, p. 238.
* ↑ Ver Eecke, 1929, p. 1 i ss, Edició francesa.

## Bibliografia

* Auffret, Thomas «Serenus d'Antinoë dans la tradition gréco-arabe des coniques» (en francès). Arabic Sciences and Philosophy, Vol. 24, Num. 2, 2014, pàg. 181-209. DOI: 10.1017/S0957423914000010. ISSN: 0957-4239.
* Decorps-Foulquier, Micheline. «L'époque où vécut le géomètre Serenus d'Antinoé». A: Guillaumin, Jean Yves (ed.). Mathématiques dans l'Antiquité (en francès). Publications de l'Université de Saint-Étienne, 1992, p. 51-58. ISBN 2-86272-021-6.
* Ver Eecke, Paul. Serenus d'Antinoë: Le livre de la section du cylindre et le livre de la section du cône; oeuvres traduites pour la première fois du grec en français avec une introduction et des notes (en francès). Paris: Desclée, De Brower et cie, 1929.
* Nikolantonakis, Konstantinos «Apollonius de Perge, Serenus d'Antinoe, Thabit Ibn Qurra et les recherches sur les sections coniques et cylindriques» (en francès). Bollettino di storia delle scienze matematiche, Vol. 33, Num. 1, 2013, pàg. 9-38. ISSN: 1724-1650.
* Tannery, Paul «Serenus d'Antissa» (en francès). Bulletin des sciences mathématiques et astronomiques, Vol. 7, Num 1, 1883, pàg. 237-244. ISSN: 0007-4497 [Consulta: 3 agost 2013].

## Enllaços externs

* O'Connor, John J.; Robertson, Edmund F. «Serè d'Antinòupolis» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Bulmer-Thomas, Ivor. «Serenus» (en anglès). Complete Dictionary of Scientific Biography, 2008. [Consulta: 3 agost 2013].
# Börek

La börek (idioma turc) és una espècie d'empanada o pastís que està present en la tradició culinària dels països que van formar part de l'Imperi Otomà. S'elabora amb una massa especial anomenada yufka (la massa fil·lo) i es farceixen generalment amb çökelek' (un tipus de formatge blanc turc) o beyaz peynir ("formatge blanc" en turc, feta en grec), carn picada o verdures i hortalisses, com els espinacs.

## Etimologia

El börek probablement es va originar en la cuina turca i otomana (cf. baklava). "Börek" és una paraula turca per a aquest plat en capes, i s'aplica a una sèrie de varietats similars. En l'idioma turc la paraula 'börek' té una àmplia semàntica. En els altres idiomes s'ha adoptat la paraula i s'ha convertit en un terme més específic.
El nom prové de l'arrel turca bur- 'retorçar' com en serbi, on la paraula savijača (de savijati) i gibanica (procedent de gibati) també descriu un plat amb capes similar, i té les mateixes arrels en el significat de 'retorçat', o potser del persa būrek. Segons l'etimòleg turc Sevan Nişanyan, la paraula persa molt possiblement ha estat derivada de l'idioma turc.

## Referències

* ↑ Tietze, Türkisches etymologisches Wörterbuch, Band I, Ankara/Wien
* ↑ «Eastern European Connection». [Consulta: 14 febrer 2006].
* ↑ Skaljic, Abdulah. Turcizmi u srpskohrvatskom-hrvatskosrpskom jeziku. Sarajevo, 1985.
* ↑ «börek» (en turc). nisanyansozluk.com. [Consulta: 5 octubre 2018].
# Temsia

Temsia (àrab: التمسية, at-Tamsiyya; amazic estàndard marroquí: ⵜⵎⵙⵙⵢⴰ, Tmssya) és una comuna rural de la prefectura d'Inezgane-Aït Melloul, a la regió de Souss-Massa, al Marroc. Segons el cens de 2014 tenia una població total de 40.780 persones. Es troba a 20 km al sud-oest d'Agadir i a la part meridional hi ha l'Aeroport d'Agadir-Al Massira.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# William N'Gounou

William N'Gounou (Bangangté, 31 de juliol de 1983) és un exfutbolista de Níger de la dècada de 2000.
Fou internacional amb la selecció de futbol del Níger.
Pel que fa a clubs, destacà a Kadji Sports Academy, AS FAN, FC Rosengård, IF Limhamn Bunkeflo i KSF Prespa Birlik.

## Referències

* ↑ William N'Gounou Fitxa i estadístiques a la FIFA
* ↑ «Debutants Niger name Africa Cup of Nations squad». BBC Sport, 11-01-2012. [Consulta: 30 gener 2012].
* ↑ John Bennett. «Niger history-maker Tonji Ngounou looks to future». BBC Sport, 29-01-2012. [Consulta: 30 gener 2012].
* ↑ William N'Gounou a National-Football-Teams.com (anglès)
# Bonet (Albacete)

Bonet (en castellà i oficialment Bonete) és un municipi de la província d'Albacete, que es troba a 50 km de la capital de la província, al costat de l'autovia que uneix Madrid amb Alacant. El 2005 tenia 1.270 habitants, segons dades de l'INE: 614 dones i 656 homes.
El principal reclam turístic és el jaciment arqueològic de l'Amarejo.
# Sidi Chiker

Sidi Chiker (en àrab سيدي شيكر, Sīdī Xīkr; en amazic ⵙⵉⴷⵉ ⵛⵉⴽⵔ) és una comuna rural de la província de Youssoufia, a la regió de Marràqueix-Safi, al Marroc. Segons el cens de 2014 tenia una població total de 20.658 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Shama cua-roig

El Shama cua-roig (Copsychus pyrropygus; syn: Trichixos pyrropygus) és una espècie d'ocell de la família dels muscicàpids (Muscicapidae) pròpia del sud-est asiàtic. El seu estat de conservació es considera gairebé amenaçat.

## Taxonomia

Va ser descrit científicament per l'ornitòleg francès René Primevère Lesson el 1839, amb el nom de Trichixos pyrropygus. Tradicionalment se l'ha inclòs a la família dels túrdids (Turdidae), però ara se'l classifica a la família Muscicapidae. A més, des de la seva descripció es considerava l'única espècie del gènere Trichixos, però diversos estudis genètics demostren la seva pertència al gènere Copsychus, criteri que fou adptat per la Classificació del Congrés Ornitològic Internacional (versió 11.2, 2021). Tanmateix, el Handook of the Birds of the World i la quarta versió de la BirdLife International Checklist of the birds of the world (desembre 2019) el continuen classificant dins del gènere monotípic Trichixos (T. pyrropygus).

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «shama cua-roig». Diccionari dels ocells del món. TERMCAT. [Consulta: 24 desembre 2021].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 693. ISBN 978-84-16728-37-4.
* ↑ BirdLife International. «Rufous-tailed Shama. Trichixos pyrropygus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 15 juliol 2022].
* ↑ Frank Gill & David Donsker Chats, Old World flycatchers. IOC World Bird List v. 5.4
* ↑ Sangster, Alström, Forsmark & Olsson 2010. Multilocus phylogenetic analysis of Old World chats and flycatchers reveals extensive paraphyly at family, subfamily and genus level (Aves: Muscicapidae) Arxivat 2016-04-12 a Wayback Machine. Mol Phylogenet Evol.
* ↑ Zuccon & Ericson 2010 A multi-gene phylogeny disentangles the chat-flycatcher complex (Aves: Muscicapidae) Arxivat 2015-04-02 a Wayback Machine. Zool Scripta.
* ↑ Voelker, G. J.V. Penñalba, J.W. Huntley, and R.C.K. Bowie (2014), Diversification in an Afro-Asian songbird clade (Erythropygia-Copsychus) reveals founder-event speciation via trans-oceanic dispersals and a southern to northern colonization pattern in Africa, Mol. Phylogenet. Evol. 73, 97-105.
* ↑ «Chats, Old World flycatchers». IOC World Bird List Version 11.2. International Ornithologists' Union, 01-07-2021. [Consulta: 27 desembre 2021].
# Cal Terolo (el Prat de Llobregat)

Cal Terolo és una masia del Prat de Llobregat (Baix Llobregat) inclosa a l'Inventari del Patrimoni Arquitectònic de Catalunya.

## Descripció

Masia de dos cossos que combinen els esquemes 1.I i 3.I de Danés i Torras. El cos principal és de planta i pis, i està cobert amb teulada a quatre vessants. El cos secundari (possible graner) és d'un sol pis i es cobreix a dues vessants. Posteriorment deshabitada, tancada i amb els camps de l'entorn sense cultivar, situació que l'està portant a un deteriorament progressiu, començant per l'aixecament i caiguda de teules.

## Referències

* ↑ «Cal Terolo». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 agost 2018].
# Antonio Martín Velasco

Antonio Martín Velasco (Torrelaguna, Madrid, 24 de maig de 1970 - 11 de febrer de 1994) va ser un ciclista espanyol que fou professional entre 1992 i 1994 any de la seva mort.
De la seva curta carrera destaca la victòria d'etapa a la Volta a Catalunya de 1993 i la classificació dels joves del Tour de França del mateix any.
El dia 11 de febrer de 1994 mentre s'entrenava amb un company, a la N-320 a prop de Venturada, un camió li va donar un cop amb el retrovisor. A causa de l'accident, va morir moments més tard

## Palmarès

* 1992
** 1r a la Hucha d'Oro
* 1993
** 1r de la Classificació dels joves del Tour de França
** Vencedor d'una etapa de la Volta a Catalunya

### Resultats al Tour de França

* 1993. 12è de la classificació general i 1r de la Classificació dels joves

## Referències

* ↑ Se muere el futuro

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# The Advocate

The Advocate (L'advocat defensor) és una revista de temàtica gai editada quinzenalment als Estats Units. És la revista gai més antiga que segueix existint en aquell país. El lloc web de la revista conté aproximadament el 30 per cent de la versió impresa i s'actualitza diàriament. Els arxius de la revista poden consultar-se, sota subscripció, en diverses bases de dades com ara EBSCO o InfoTrac.
Publicada inicialment per Dick Michaels i Bill Rand, el grup activista de Los Angeles PRIDE, el 1967 de la mà d'un butlletí de notícies local titulat The Los Angeles Advocate. El 1969 es va canviar el nom per The Advocate i es va començar a distribuir en tot el país. Cap al 1974, tenia una circulació vora uns 40.000 exemplars per edició. Va atraure l'atenció de David Goodstein, un inversor de San Francisco, que va comprar la publicació el 1974. Goodstein va introduir-hi diferents canvis un cop adquirida. La renovació incloïa la transformació del format de periòdic a revista. Sota la seva direcció, la publicació va transformar-se en una revista de notícies nacional que informava dels esdeveniments importants per a la comunitat gai, incloent-hi el moviment d'alliberació gai, art i cultura. També va treballar per reduir els anuncis de caràcter sexual. El 1975 va morir Goodstein i la revista va experimentar una sèrie de fusions i adquisicions.

## Referències

* Hogan, Steve; Hudson, Lee. Completely Queer: The Gay and Lesbian Encyclopedia. Nova York: Henry Holt, 1998. ISBN 0805036296.
* Streitmatter, Rodger. Unspeakable: The Rise of the Gay and Lesbian Press in America. Boston: Faber and Faber, 1995. ISBN 0571198732.
* Thompson, Mark, ed.. Long Road to Freedom: The Advocate History of the Gay and Lesbian Movement. Nova York: St. Martin's Press, 1994. ISBN 0312131143.

## Enllaços externs

* The Advocate - Lloc web oficial
# Êlih (ciutat)

* Per a altres significats, vegeu «Província de Batman».
Êlih (en turc i oficialment Batman) és una ciutat del Kurdistan del Nord, situada a la Regió d'Anatòlia del Sud-est, i és la capital de la província d'Êlih. És una important àrea productora de petroli amb refineries.

## Referències

* ↑ «Batman» (en anglès). britannica.com, 25-06-2020.
# Bustamante

«Bustamante» té aquests significats:
# Sidi El Aidi

Sidi El Aidi (àrab سيدي العايدي) és una comuna rural de la província de Settat de la regió de Casablanca-Settat. Segons el cens de 2014 tenia una població total de 13.839 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Sigurd Rushfeldt

Sigurd Rushfeldt (Vadsø, 11 de desembre de 1972) és un futbolista noruec, que ocupa la posició de davanter.

## Trajectòria

Inicia la seua carrera a la seua ciutat natal, jugant amb el Vadsø Turn i el Norild. El 1992 recala al Tromsø, on es guanya la fama de golejador. Crida l'atenció d'altres equips, i el 1995 marxa a Anglaterra cedit al Birmingham, on no acaba de reeixir.
Després de guanyar la Copa, davant el Bodø/Glimt (on marca el segon gol), a finals de 1996 fitxa pel Rosenborg BK. Amb aquest club hi guanya la competició lliguera domèstica en quatre ocasions, de nou la Copa i esdevé el màxim golejador en dues ocasions. Entre 1999 i 2001 milita al Racing de Santander, de la primera divisió espanyola, on no hi destaca.
El 2001 fitxa pel FK Austria Wien, amb qui s'imposa en dues lligues domèstiques (2003 i 2006) i en la Copa d'Àustria del 2006. L'estiu d'eixe any hi retorna al Tromsø. Al novembre del 2007 va ser triat en l'equip ideal de la Premier noruega per un grup de mitjans locals.
El 2014 fou un dels vuit ambaixadors de l'Olimpíada d'escacs de 2014.

## Internacional

Va aparèixer sorpressivament en el combinat noruec que hi va participar en el Mundial del 2004, en el qual hi jugaria un encontre. No va arribar a consolidar-se en la selecció i no marcaria fins al 2002. Quatre anys després anunciava la seua retirada internacional, però hi va tornar el 2007 en partit contra Bòsnia i Hercegovina, atès que el davanter titular, John Carew, hi estava lesionat. En total, ha sumat set gols en 36 partits amb Noruega.

## Títols
### Clubs

Tromsø
* Copa de Noruega: 1996
Rosenborg
* Tippeligaen: 1997, 1998, 1999
* Copa de Noreuga: 1999
Austria Wien
* Bundesliga austriaca: 2002-03, |2005-06
* Copa d'Àustria: 2003, 2005, 2006

### Individual

Rosenborg
* Màxim golejador de la lliga noruega: 1997, 1998
* Premi Kniksen davanter de l'any: 1998

## Referències

* ↑ «Rushfeldt: - Hjertet sa TIL». aftenposten.no. Arxivat de l'original el 2008-08-22. [Consulta: 5 novembre 2007].
* ↑ «Se årets lag». tromso.no. Arxivat de l'original el 2007-11-16. [Consulta: 7 novembre 2007].
* ↑ «Tromsø 2014: Ambassadors - Sigurd Rushfeldt». official website.
* ↑ «Joker nord i 13 år». bt.no. Arxivat de l'original el 2011-07-16. [Consulta: 5 novembre 2007].
* ↑ «Mestvinnende med RBK» (en norwegian). Norwegian Broadcasting Corporation. [Consulta: 14 abril 2009].

## Enllaços externs

* Fitxa del jugador Arxivat 2007-11-23 a Wayback Machine.